Papkeszi Község Önkormányzat Képviselő-testületének
5/2015. (IV. 21.) önkormányzati rendelete
az államháztartáson kívüli forrás átadásáról és átvételéről

Papkeszi Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

1. A rendelet hatálya

1. § (1) A rendelet hatálya kiterjed mindazon természetes személyekre, az államháztartás körébe nem tartozó jogi személyekre, akik részére Papkeszi Község Önkormányzata (a továbbiakban: Önkormányzat) pénzeszközt ad át, vagy akiktől pénzeszközt vesz át.
(2) A rendelet hatálya nem terjed ki a magánszemélyeknek juttatott támogatásokra, adományokra, ösztöndíjakra, illetve a közfeladat ellátására kötött megállapodás keretében átadott pénzeszközökre.

2. Államháztartáson kívüli forrás átadásának szabályai

2. § (1) Papkeszi Község Önkormányzatának Képviselő-testülete (a továbbiakban: Képviselő-testület) a költségvetésről szóló rendeletében meghatározott előirányzatai terhére céljelleggel támogatást nyújthat.
(2)  Támogatásban részesülhet, aki az 1. melléklet szerinti Pályázati űrlapon pályázatot nyújtott be.
(3) [footnoteRef:1] A pályázat évente egyszer, március 31. napjáig nyújtható be a Polgármesternél.  [1:  módosította az 1/2018. (II. 6.) önkormányzati rendelet. Hatályos: 2018. február 7.] 

(4) A pályázathoz csatolni kell a közpénzekből nyújtott támogatások átláthatóságáról szóló 2007. évi CLXXXI. törvény alapján kiállított, összeférhetetlenségről és átláthatóságról szóló nyilatkozatot is.

3. § (1) A támogatásra irányuló pályázatot a Polgármester döntéshozatalra a Képviselő-testület elé terjeszti. A támogatás odaítélésénél elsősorban a település érdekében végzett tevékenység támogatására kell törekedni.
(2) A támogatás odaítéléséről a Képviselő-testület a tárgyév május hónapban tartott rendes ülésén dönt.
(3) A támogatásra vonatkozó döntésnek tartalmaznia kell: 
a) a támogatott nevét, 
b) a támogatás összegét, 
c) a támogatás célját és 
d) a kifizetés módját.
(4) Reprezentációs célokra támogatás nem nyújtható.

4. § (1) Az Önkormányzat a Támogatottal írásban támogatási szerződést köt, melynek tartalmaznia kell: 
a) a felek megnevezését, címét, a képviseletében eljáró személy nevét,
b) a támogatás nyújtásáról szóló döntés számát,
c) a támogatás összegét,
d) a támogatás felhasználásának célját,
e) a támogatás felhasználásának feltételeit, határidejét
f) a pénzügyi teljesítést,
g) a teljesítés ütemezését,
h) az elszámolás, beszámolás módját, idejét,
i) a nem cél szerinti felhasználás esetén a visszatérítési kötelezettséget, a visszatérítés időpontját, időtartamát és feltételeit,
j) a szerződésben vállalt kötelezettségek megszegésének, vagy nem teljesítésének következményeit.
(2) A támogatási szerződést a Képviselő-testület felhatalmazása alapján a Polgármester írja alá.

5. § Nem fizethető ki támogatás, illetve a megítélt támogatás kifizetését fel kell függeszteni ha:
a) a Támogatott egy korábbi támogatási szerződéssel összefüggésben benyújtott, vagy benyújtandó lejárt határidejű elszámolása még nem került elfogadásra, vagy elszámolási, visszafizetési késedelemben van, vagy
b) a Támogatott összeférhetetlenség tárgyában valótlan nyilatkozatot tett.

6. § (1) A Támogatott a kapott támogatási összeget kizárólag a támogatási szerződésben megjelölt célokra fordíthatja, és más szervezet részére támogatásként tovább nem adhatja.
(2) Az önkormányzat az átadott pénzeszköz felhasználását jogosult ellenőrizni.
(3) A támogatási szerződés vagy e rendelet Támogatott által történő megszegése esetén a Képviselő-testület a Támogatottat  2 évre kizárja az Önkormányzat által biztosított támogatási lehetőségekből.

7. § (1) A támogatás összegének felhasználásáról Támogatott a tárgyévet követő év január 31. napjáig a 2. melléklet szerinti formanyomtatványon köteles elszámolni a Képviselő-testület felé. 
(2) A pénzügyi elszámolás a támogatási célokkal kapcsolatosan felmerülő költségekről kiállított számlákkal történik.
(3) A határidőben történő pénzügyi elszámolási kötelezettség elmulasztása esetén a Támogatott köteles a pénzeszköz teljes összegét a mindenkor érvényes, a forrás átvételét követő naptól számított jegybanki alapkamat mértékének kétszeresével növelt összegben a tárgyévet követő évben, a támogatási szerződésben meghatározott határidőig, de legkésőbb tárgyévet követő év február 15. napjáig visszafizetni.
(4) A pénzeszköz nem rendeltetésszerű felhasználása esetén a Támogatott köteles a nem rendeltetésszerűen felhasznált részt a mindenkor érvényes, a felhasználásra nyitva álló határidőt követő naptól számított jegybanki alapkamat mértékének kétszeresével növelt összegben a tárgyévet követő évben, a megállapodásban előírt határidőig, de legkésőbb tárgy évet követő év február 15. napjáig visszafizetni.
(5) Támogatott köteles a támogatónak bejelenteni és a támogatási szerződés módosítását kezdeményezni, ha a számára biztosított pénzeszközt egészben vagy részben nem kívánja felhasználni. Ebben az esetben a fel nem használt támogatás összegét a támogatási szerződés módosítását követő 15 napon belül, de legkésőbb a felhasználására előírt határidőig köteles kamatmentesen visszafizetni.

8. § A Támogatással kapcsolatos adatok közérdekű adatnak minősülnek, melyre vonatkozóan az Önkormányzatot az irányadó jogszabályokban előírt nyilvántartási és közzétételi kötelezettség terheli.

3. Államháztartáson kívüli forrás átvételének szabályai

9. § (1) Az államháztartáson kívüli forrás átvételénél vizsgálni kell az átvétel következményeként az Önkormányzatnál esetlegesen felmerülő kiadásokat, a pénzeszköz átvétel következményeit. 
(2) Az államháztartáson kívüli forrás átvételéről a Polgármester előterjesztése alapján a Képviselő-testület dönt.
(3) Az előterjesztésnek tartalmaznia kell az átvétellel járó többletkiadásokat.

4. Záró rendelkezés

10. § (1) Ez a rendelet a kihirdetését követő napon lép hatályba. 
(2) Hatályát veszti a helyi civil szervezetek pénzügyi támogatásának rendjéről szóló 5/2010. (IV. 1.) önkormányzati rendelet.


Ráczkevi Lajos 							Dr. Takács László
polgármester								jegyző



Kihirdetve: Papkeszi, 2015. április 21.


Dr. Takács László
         		      jegyző




1. melléklet az 5/2015. (IV. 21.) önkormányzati rendelethez

PÁLYÁZATI ŰRLAP

I. A pályázó adatai
	A pályázó szervezet neve
	

	A pályázó szervezet székhelye
Irányítószám, város, utca, házszám
	

	A pályázó szervezet postacíme
Irányítószám, város, utca, házszám
	

	A pályázó szervezet adószáma
	

	A pályázó szervezet bírósági nyilvántartás szerinti képviselőjének neve
	

	A pályázó szervezet bankszámlaszáma
	

	A pályázó szervezet számláját kezelő bank neve
	

	A szervezet tagjainak száma:
	fő
	A szervezetben tevékenykedő önkéntesek száma:
	fő

	A pályázó szervezet honlapja (amennyiben van)
	

	A pályázat megvalósításáért felelős
személy neve
	

	Telefonszáma
	

	E-mail címe
	


II. 
Szakmai tevékenység leírása

	Kérjük, legalább 20 sorban írja le a szervezet eddigi tevékenységét. (Pl: A szervezet fő tevékenysége, rendszeres programjai, szolgáltatásai, esetleges előző évi kiemelkedő programja, eseménye, stb.

	


III. 
A pályázati támogatással megvalósítandó tevékenység vagy program leírása
	(Tervezett programok ideje, helye, résztvevők száma, célcsoportjai. Működési támogatás tervezett felhasználási területe, stb.)

	






IV. Költségvetés a pályázat tárgyának minden bevételéről és önrészéről 
	Összes költség ( = 1+2 sor)
	Ft 

	1. A pályázó önrésze (készpénz, más pályázaton nyert támogatás, adomány, a program bevétele, stb.)
	Ft

	2. Jelen pályázaton igényelt támogatás összesen
	Ft




Felhívjuk Pályázó figyelmét, hogy a rendelet 3. § (4) bekezdésében foglaltak szerint: „Reprezentációs célokra támogatás nem nyújtható.”


V. Kötelező mellékletek
· A civil szervezet bírósági bejegyzéséről szóló, a beadási határidő napján 30 napnál nem régebbi végzés vagy bírósági kivonat (ha a megelőző évben nem került benyújtásra vagy módosításra került)
· A civil szervezet alapító okirata (ha a megelőző évben nem került benyújtásra vagy módosításra került)
· Pályázati önrész támogatás esetén a támogatási szerződés másolatát.

Nyilatkozat

A pályázó szervezet képviselője kijelenti, hogy a pályázati űrlapon szereplő adatok és információk a valóságnak megfelelnek, valamint a pályázó szervezet nyilvántartásból való törlése iránt nem indult eljárás illetve a szervezet ellen nincs folyamatban felszámolási vagy csődeljárás.
A pályázó szervezet hozzájárul, hogy a támogatott szervezet neve, illetve a támogatások összege döntés után – a pályázók értesítése mellett – az önkormányzat hirdetőtábláján, valamint a vonatkozó jogszabályoknak megfelelően a www.papkeszi.hu honlapon nyilvánosságra kerül. 

Papkeszi, 20….. ……………………………..


P.h.


…………………………………………………..	………………………………………………
	a pályázat végrehajtásáért felelős	a pályázó szervezet képviselőjének
	személy aláírása	aláírása



NYILATKOZAT

a közpénzekből nyújtott támogatások átláthatóságáról szóló 2007. évi CLXXXI. törvény  szerinti összeférhetetlenség, illetve érintettség fennállásáról, vagy hiányáról

A Pályázó neve:

Székhelye:
Képviselőjének neve:
Nyilvántartásba vételi okirat száma:
Nyilvántartásba vevő szerv megnevezése:


1. Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007. évi CLXXXI. törvény (Knyt.)

a) 6. § (1) bekezdése szerinti összeférhetetlenség
 	1. nem áll fenn vagy 

2. fennáll az …pont alapján
									
b) 8. § (1) bekezdése szerinti érintettség

 	1. nem áll fenn vagy 
2. fennáll az …pont alapján

Az összeférhetetlenség vagy az érintettség alapjául szolgáló körülmény leírása: 
…………………………………………………………………………………………………………………………………………………………………………………………………………………………

Kijelentem, hogy az összeférhetetlenség megszüntetésére az alábbiak szerint intézkedtem:
…………………………………………………………………………………………………………………………………………………………………………………………………………………………

Kijelentem, hogy az érintettség közzétételét külön űrlap csatolásával kezdeményeztem.


Papkeszi, 20… ………………………………….



Aláírás

 
NYILATKOZAT 


Alulírott …………………………………. , mint a  ………..………………………………………….. képviselője a ……………………………………………………..... (pályázó szervezet) nevében és képviseletében eljárva 

nyilatkozom

hogy a 2007.évi CLXXXI. törvény, valamint annak végrehajtására kiadott 67/2008. III. 29.) Kormányrendelet rendelkezéseit a pályázó magára nézve kötelezőnek tartja, amennyiben ezen jogszabályok rendelkezéseit megsérti, annak jogkövetkezményeit köteles maga viselni.


Papkeszi, 20…. …………………..





																	………………………………………………………………
						        Név (képviselő olvasható neve, aláírása)
						




																													……………………………………………………………….
						 pályázó szervezet neve, bélyegzője
VI. 

2. melléklet az 5/2015. (IV. 21.) önkormányzati rendelethez

ELSZÁMOLÁS
Papkeszi Község Önkormányzata által a …../2015. (…….) önkormányzati rendelet alapján a 20… évben nyújtott pénzügyi támogatás felhasználásáról.
I. Támogatás nyilvántartási száma:
	Támogatott civil szervezet neve:
	

	Elszámolást készítő személy neve:
	

	Elszámolást készítő személy telefonszáma:
	



II. A támogatási összeg: ……………..……... Ft

III. Elszámolás határideje szerződés szerint.: ………………………….

IV. Az elszámoláshoz csatolt számlák összesítése:
(A számlák minden esetben a támogatott szervezet nevére kell, hogy szóljanak! A táblázat sorai bővíthetőek!) 
	Számla kibocsátója, sorszáma
	Teljesítés időpontja
	Elszámolás jogcíme (Költség megnevezése, stb.)
	Bruttó összege (Ft)
	Megjegyzés

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	MINDÖSSZESEN:
	
	



V. 
A támogatott tevékenység bemutatása:
	A támogatási szerződésben meghatározott célok teljesülésének szöveges értékelése.

	



Papkeszi, 20….. …………………………….
	………………..…………………………………	aláírás, bélyegző
2

